open-index/open-wikipedia-markdown huggingface dataset:
תיאטרון המחול ההולנדי

**תיאטרון המחול ההולנדי** (NDT) בהולנדית: **Nederlands Dans Theater**) היא להקת מחול מודרני.  המטה הראשי של התיאטרון שוכן בתיאטרון המחול לוצנט בהאג. נוסף לתיאטרון המחול לוצנט, הלהקה מופיעה באולמות אחרים בהולנד, בהם הֶט מוזיק תיאטר באמסטרדם וסְטֵדְסְטְסחוֹבְבְּורְג בניימיכן.

## המייסדים
את תיאטרון המחול ההולנדי ייסדו בשנת 1959 בנימין הרקרבי, ארט פרסטכן וקרל בירנייה, יחד עם קבוצה של 18 חברים בבלט ההולנדי הלאומי (שניהלה סוניה גסקל). כוונתם הייתה להינתק מן הבלט הלאומי ההולנדי, שנקט בכיוון שמרני יותר. תיאטרון המחול התמקד ברעיונות חדשים ובכיוון של התנסות בחקר צורות וטכניקות ריקוד חדשות.
  
ב-1961 קיבל תיאטרון המחול ההולנדי תמיכה מעיריית האג ומן הממשלה. בשנות ה-60' כלל רפרטואר הלהקה מחול קלאסי בהשפעה בולטת  ממחול אמריקאי מודרני. תיאטרון המחול זכה בהכרה ללא תקדים וקצר הצלחה בהדרכת אישים שונים, כמו הנס ון מאנן ויז'י קיליאן כמנהלים אמנותיים. בשנות ה-70' הראשונות לא הייתה מדיניות ברורה בשל חילוקי-דעות שונים בין חברי הוועד המנהל. מצב זה השתנה בשנת 1975, כשיז'י קיליאן נכנס לוועד המנהיג האמנותי.

מאז 1987 שוכן תיאטרון המחול ההולנדי בתיאטרון המחול לוצנט בהאג. 

בתקופת הנהלתו של קיליאן בבלט ההולנדי, נוצרה להקה שנייה של רקדנים צעירים, "תיאטרון המחול ההולנדי 2" (NDT II).

ב-1992 יזם קיליאן להקה קאמרית לרקדנים בני יותר מ-40, "תיאטרון המחול ההולנדי 3" (NDT III).
 
רבים מן הרקדנים המייסדים של תיאטרון המחול ההולנדי הטביעו את רישומם בבלט ובמחול ההולנדי:
* ז'ראר למאטר קיבל את תואר אביר מסדר אורנג'-נסאו מהמלכה ביאטריקס. הוא פרש ב-1982 אבל חזר לרקוד בלהקת NDT III עד 2006.
* קארל צ'ארני, מרטינט יאנמאט ומייבל אלטר היו למורי בלט נודעים בקונסרבטוריונים ואקדמיות למחול ברוטרדם ובאמסטרדם. 
* מרטינט יאנמאט הייתה מנהלת אמנותית של המחלקה למחול מודרני באקדמיה הלאומית לבלט באמסטרדם ומורה בלהקת המחול של מארי ראמבר.
* מייבל אלטר ייסדה את בית הספר לבלט הנושא את שמה ב-1970. בהמשך שיכן בית הספר את "קורסי הקיץ בהאג", בית ספר בינלאומי למחול עם מורים מתיאטרון המחול ההולנדי.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תיאטראות
קטגוריה:הולנד: תרבות
קטגוריה:מבנים שתכנן רם קולהאס
איל מקיאג'

**איל מקיאג**' הוא מותג איפור אמריקאי אשר הוקם בניו יורק בשנת 1972 על ידי אילנה הרכבי. המותג החל לפעול בישראל בזיכיון בשנת 1996, על ידי חנוך רידר ואשתו, המאפרת גלית ורטהיים, בשותפות עם אופק קאירי ואשתו, הדוגמנית שלי גפני. 

החברה הפעילה בישראל רשת חנויות, מכללת איפור ואתר אינטרנט לשיווק ישיר, ובארצות הברית הפעילה רשת הפצה לחנויות. בשנת 2001 התפרקה השותפות, והזיכיון נותר בידי חברת איל מקיאג' בע"מ, שהוקמה ב-2001 והייתה בשליטת גלית ורטהיים וחנוך רידר. ב-2007 נבחרה הדוגמנית אסתי גינזבורג לפרזנטורית של המותג "איל מקיאג'". החברה נקלעה לקשיים כספיים שהובילו ב-2013 לפירוקה בצו בית המשפט, ולמכירת פעילות בהסדר נושים.

בשנת 2013 רכשו רו"ח אורן הולצמן ואחותו שירן הולצמן את המותג והפעילות בישראל, תמורת 12 מיליון ש"ח, וב-2015 רכש גם את המותג בארצות הברית. ב-2017 קרן אל קטרטון (L Catterton) - קרן ההשקעות של קבוצת לואי ויטון, השקיעה בחברה לפי שווי חברה של 100 מיליון דולר. עיקר פעילות החברה הופנתה לאתר מסחר אלקטרוני, שמרבית עובדיו בארצות הברית. תחילה נדרשו הלקוחות לענות על שאלון לשם התאמת האיפור, ובהמשך נעשתה ההתאמה על פי צילום פנים של הלקוח וניתוחו באמצעות תוכנה מתאימה. בישראל פועלות כ-40 חנויות ומכללה לאיפור. מטה החברה שוכן בניו יורק, ומרכז הפיתוח שוכן בישראל. ייצור מוצרי האיפור נעשה מחוץ לישראל. 

בינואר 2022 הודיעה חברת Oddity Tech, החברה המחזיקה במותג, על מכירת 9% ממניותיה תמורת 130 מיליון דולר, כלומר לפי שווי חברה של 1.44 מיליארד דולר. במאי 2025 נמכרו 10% ממניות אודיטי תמורת 380 מיליון דולר.

## קישורים חיצוניים
*  
*  
* 
* 
* 

## הערות שוליים

קטגוריה:מותגי קוסמטיקה
מוחמד דראגר

**מוחמד דראגר** (בערבית: **محمد دراغر**; נולד ב-25 ביוני 1996) הוא כדורגלן תוניסאי המשחק בעמדת המגן באספראנסה דה תוניס ובנבחרת תוניסיה בכדורגל.

## קריירת מועדונים
דראגר, התחיל לשחק כדורגל במועדון כדורגל מקומי בעיר הולדתו פרייבורג ובגיל 13 הצטרף לקבוצת הילדים של הקבוצה הבכירה של העיר. ב-27 ביולי 2017 דראגר ערך את הופעת הבכורה שלו בקבוצה במשחק נגד דומז'אלה במסגרת מוקדמות הליגה האירופית.

בקיץ  הושאל לשנתיים לפאדרבורן 07.

בספטמבר  דראגר חתם באולימפיאקוס מליגת העל היוונית.

ב-31 באוגוסט 2021 חתם בנוטינגהאם פורסט מהפוטבול ליג צ'מפיונשיפ.

ב-2 בפברואר 2022 דראגר הושאל ללוצרן עד לסיום העונה.

בקיץ  חתם בפ.צ. בזל.

ב-30 בינואר 2025 חתם באיינטרכט בראונשווייג מבונדסליגה השנייה לשנה וחצי.

בינואר 2026 חתם דראגר באספראנסה דה תוניס.

## קריירה בינלאומית
דראגר נולד לאב ממוצא גרמני ולאם ממוצא תוניסאי ולכן היה זכאי לייצג את שני הלאומים. ב-20 בנובמבר 2018 ערך את הופעת הבכורה שלו בנבחרת תוניסיה במשחק ידידות נגד . ב-13 באוקטובר 2020 הבקיע את שער הבכורה שלו בנבחרת בתיקו 1-1 נגד .

נכלל בסגל נבחרת תוניסיה לטורניר מונדיאל 2022.

## תארים
; אולימפיאקוס
*ליגת העל היוונית: 

## קישורים חיצוניים

## הערות שוליים

קטגוריה:כדורגלנים תוניסאים
קטגוריה:כדורגלנים גרמנים
קטגוריה:מגני כדורגל תוניסאים
קטגוריה:מגני כדורגל גרמנים
קטגוריה:קשרי כדורגל תוניסאים
קטגוריה:קשרי כדורגל גרמנים
קטגוריה:כדורגלני פרייבורג
קטגוריה:כדורגלני פאדרבורן 07
קטגוריה:כדורגלני אולימפיאקוס
קטגוריה:כדורגלני נוטינגהאם פורסט
קטגוריה:כדורגלני לוצרן
קטגוריה:כדורגלני פ.צ. בזל
קטגוריה:כדורגלני איינטרכט בראונשווייג
קטגוריה:כדורגלני אספראנסה דה תוניס
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:גרמנים ממוצא תוניסאי
קטגוריה:גרמנים שנולדו ב-1996
סופי דה רקוף

**סופי דה רקוף קרבונל** (באנגלית: **Sophie de Rakoff Carbonell**; נולדה ביוני 1969) היא מעצבת תלבושות בריטית.

## ביוגרפיה
דה רקוף נולדה בלונדון. בגיל 21 עברה לניו יורק, ועבדה ככתבת חיי לילה של מגזין פייפר וכסטייליסטית. בהמשך, עבדה ככתבת גם עבור המגזינים ווג, Dazed & Confused , וייב  ו-Detour. בשנת 1994 עברה ללוס אנג'לס, בה עבדה מספר שנים ככתבת מגזין פייפר, ופרסמה בו שש כתבות שער וכן כסטייליסטית בקליפים.

את ההזדמנות הראשונה שלה לעבוד כמעצבת תלבושות היא קיבלה בסרט 'Saturn' בשנת 1999. הסרט אמנם מעולם לא יצא לאקרנים אך דה רקוף הבינה שזהו התחום בו היא רוצה לעסוק. בשנת 2001, עיצבה את התלבושות לסרט, שובר הקופות, לא רק בלונדינית. על עבודה זו הייתה מועמדת לפרס גילדת מעצבי התלבושות למצוינות בסרט עכשווי . הצבע הוורוד, אותו בחרה דה רקוף כ'חתימה' של הדמות הראשית אל וודס (ריס וית'רספון) הפך לאייקוני. לצורך איתור ה'חתימה' של אל וודס, דה רקוף וריס וית'רספון ביקרו באחוות נשים, והסכימו שהצבע הוורוד הוא המתאים ביותר לדמות. בשנת 2003, עיצבה דה רקוף את התלבושות לסרט ההמשך לא רק בלונדינית 2, והייתה מועמדת בפעם השנייה לפרס גילדת מעצבי התלבושות. במשך השנים, דה רקוף עיצבה תלבושות לסרטי הוליווד נוספים כמו הכל אודות בנג'מין , הנרקוד?, זוג משמיים , אין כמו אלבמה, לילות אל. איי , מת לחגוג , אקסית במצור, הגלישה הגדולה במאווריקס, דני קולינס , זאת מלחמה ופופסטאור . דה רקוף עבדה לצד שחקנים בולטים כגון דרו ברימור, אל פצ'ינו, ג'ניפר לופז, ריס וית'רספון, ריצ'רד גיר, קמרון דיאז, קווין קוסטנר וג'ניפר אניסטון.

בנוסף לעבודתה בתעשיית הסרטים של הוליווד, דה רקוף מעצבת תלבושות גם בתעשיית הטלוויזיה (למשל בסדרות ויניל ותוכנית הבוקר), בתעשיית המוזיקה וכן בתעשיית הפרסום (בין הפרסומות עליהן עבדה ניתן למנות את ESPN, דיאט קולה, ריבוק, ויזה, ג'יפ, קאדילק ושברולט קורבט). כמו כן, עיצבה את התלבושות עבור דמויות משחק המחשב Grand Theft Auto II. בשנת 2014, ניהלה את עיצוב התלבושות של פסטיבל הסרטים של לוס אנג'לס.

דה רקוף מתגוררת בלוס אנג'לס, היא נשואה לבמאי הקליפים, קווין בריי  ולזוג יש בן. אחיה הוא הבמאי אלכס דה רקוף . בשנת 2018, השתתפה כאורחת בחתונת הנסיך הארי ומייגן מרקל.

## הכרה
* בשנים 2001 ו-2003 הייתה מועמדת לפרס גילדת מעצבי התלבושות למצוינות בסרט עכשווי.
*בשנת 2005 זכתה בפרס 'נשות הוליווד' מטעם מגזין פרמייר .
*בשנת 2007, עיצובי התלבושות שלה נכללו בספרה של דבורה נודלמן לנדיס  **Dressed: A Century of Hollywood Costume Design**.
*בשנת 2012, החליפה הוורודה שעיצבה לסרט 'לא רק בלונדינית' הוצגה במוזיאון ויקטוריה ואלברט בתערוכת 'התלבושות ההוליוודיות' לצד 130 תלבושות אייקוניות נוספות מהסרטים חלף עם הרוח, הקוסם מארץ עוץ, משפחת אדמס, סופרמן, אינדיאנה ג'ונס, שליחות קטלנית ועוד.
*בשנת 2018, התלבושות בקליפ Thank U, Next של הזמרת האמריקאית, אריאנה גרנדה עוצבו בהשראת תלבושות הסרט לא רק בלונדינית, אותן עיצבה דה רקוף.

## קישורים חיצוניים
* 

## הערות שוליים

קטגוריה:מעצבות אופנה בריטיות
קטגוריה:מעצבי תלבושות בריטים
קטגוריה:בריטיות שנולדו ב-1969
קטגוריה:בריטים שנולדו ב-1969
בל אייר (סדרת טלוויזיה)

**בל אייר** (באנגלית: **Bel-Air**) היא סדרת דרמה אמריקאית שנוצרה על ידי ויל סמית' ומורגן קופר. הסדרה היא אתחול מחודש שעבר דרמטיזציה עבור הסיטקום "הנסיך המדליק מבל אייר" המבוסס על סרט המעריצים הקצר של קופר באותו שם משנת 2019. 

הסדרה עלתה לשידור בשירות הזרמת המדיה "Peacock" ב-13 בפברואר 2022.

## רקע עלילתי
הסדרה עוקבת אחר מסעו המסובך של ויל סמית' מרחובות מערב פילדלפיה אל אחוזותיה הסגורות של בל אייר.

## צוות השחקנים והדמויות
* ג'בארי בנקס – **ויל סמית**'
* אדריאן הולמס – **פיליפ בנקס**
* קסנדרה פרימן – **ויויאן בנקס**
* אולי שולוטן – **קרלטון בנקס**
* קוקו ג'ונס – **הילרי בנקס**
* אקירה אכבר – **אשלי בנקס**
* ג'ימי אקינגבולה – **ג'פרי**
* ג'ורדן ל. ג'ונס – **ג'אז**
* סימון ג'וי ג'ונס – **ליסה**

## הפקה
### פיתוח
ב-10 במרץ 2019, הועלה ליוטיוב קדימון לסרט המעריצים "בל אייר", אותו כתב וביים מורגן קופר. סרט מעריצים זה הציג את עלילות הסיטקום "הנסיך המדליק מבל אייר" באור דרמטי וריאליסטי יותר. השחקן ויל סמית', שכיכב בסיטקום המקורי כגרסה בדיונית של עצמו, התלהב מאוד מסרט המעריצים והביע את התעניינותו בהרחבת הקונספט לכדי סדרה עלילתית שלמה. ב-11 באוגוסט 2020, הפקת הסדרה הוכרזה רשמית לאחר שהייתה בתהליך פיתוח ראשוניים מעל יותר משנה. במקביל, נמסר כי על זכויות הפצת הסדרה מתנהל מכרז בין שירותי הזרמות המדיה נטפליקס, HBO Max ו-Peacock. ב-8 בספטמבר 2020, נמסר כי שירות "Peacock" זכתה במכרז והזמינה מהפקת הסדרה שתי עונות. עוד נמסר כי את הסדרה יפיקו סמית' וקופר, לצדם של טרנס קרטר, ג'יימס לאסיטר, מיגל מלנדז, מלקולם ספלמן, קווינסי ג'ונס, בני מדינה ואנדי וסוזן בורוביץ.

### ליהוק
באוגוסט 2021, סמית' הפתיע את ג'בארי בנקס בהכרזה על ליהוקו לתפקיד הראשי. בספטמבר 2021, נמסר על ליהוקם של אדריאן הולמס, קסנדרה פרימן, אולי שולוטן, קוקו ג'ונס, אקירה אכבר, ג'ימי אקינגבולה, ג'ורדן ל. ג'ונס, וסימון ג'וי ג'ונס לצוות השחקנים הראשי.

### צילומים
צילומי הסדרה התקיימו בלוס אנג'לס ובפילדלפיה. ב-7 בינואר 2022, דווח כי על אף שנמצאו על הסט חולים מאומתים לקורונה, צילומי הסדרה התקיימו כסדרם.

## פרסים ומועמדויות

## קישורים חיצוניים

## הערות שוליים

קטגוריה:סדרות דרמה אמריקאיות
קטגוריה:תוכניות טלוויזיה שמתרחשות בלוס אנג'לס
קטגוריה:Peacock: תוכן מקור
קטגוריה:יוניברסל טלוויזיה: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2022
סנטרום (אוסלו)

**אזור הסנטרום** (בנורווגית: **Sentrum**) הוא המרכז ההיסטורי של העיר אוסלו שבנורווגיה אשר ממוקם בחלק הדרום מזרחי של העיר לאורך האוסלו פיורד.

אזור זה מכיל אטרקציות בולטות רבות, מוסדות לאומיים בולטים שונים, מוזאונים ומגוון בתי מלון ומסעדות. זהו אחד מהאזורים העיקריים אותם פוקדים מרבית המבקרים בעיר.

הבניינים הגבוהים ביותר באוסלו ממוקמים באזור הסנטרום של אוסלו.

נכון לשנת 2020 הכיל אזור סנטרום 1,471 תושבים. אזור סנטרום משתרע על פני 1.8 קמ"ר.

## גלריית תמונות

קובץ:Akershus_festning_og_Pipervika_A-70091_Ua_0004_018.jpg|אזור הסנטרום (מופיע בעיקר בקדמת התצלום)
קובץ:IMG_0924_Karl_Johan.jpg|רחוב קארל יוהאן שעובר בסנטרום הוא הרחוב הראשי של העיר אשר מחבר בין הארמון המלכותי לתחנת הרכבת המרכזית
קובץ:Oslo_Opera_House_seen_from_Langkaia.JPG|בית האופרה של אוסלו
קובץ:Det_Kongelige_Slott_1.jpg|הארמון המלכותי


## קישורים חיצוניים

קטגוריה:אוסלו
ספרד הירוקה

150px|ממוזער|המיקום של החבל בספרד
**ספרד הירוקה** (בספרדית: **España Verde**) הוא חבל הארץ הצפוני של ספרד אשר עובר צפונית להרים הקנטבריים והרי הבסקים, לאורך מפרץ ביסקאיה.

עונת הקיץ באזור זה הרבה יותר קרירה מיתר האזורים בספרד, וגם גשומה הרבה יותר. כמות המשקעים השנתית של האזור היא בסביבות 1,200 מ"מ באזור החוף והיא מגיעה עד 1,600 מ"מ באזורים ההרריים. האזור חווה בממוצע בין 150 עד 200 ימי גשם בשנה.

## גלריית תמונות

Turieno.jpg|פיקוס דה אירופה
Gaztelugatxe Connected.jpg|החוף הבאסקי
PlayaDeBallota.jpg|חוף אסטוריאס
Somiedo.jpg|סומיידו, אסטוריאס
Playa de Berria.JPG|חוף בריה, קנטבריה
San Sebastian from Igeldo.jpg|סן סבסטיאן, גיפוסקואה
La Cueta (4690364731).jpg|לה קואטה, באביה


## קישורים חיצוניים

קטגוריה:ספרד: גאוגרפיה
אוכף ויטושה

**אוכף ויטושה** (באנגלית: **Vitosha Saddle**; בבולגרית: **Витошка седловина**) הוא אוכף צר מכוסה קרח המשתרע בכיוון דרום-מערב - צפון-מזרח בין פסגת גרייט נידל לפסגת ויהרן, ברכס לבסקי של הרי טנגרה, במזרח האי ליווינגסטון באיי שטלנד הדרומיים, שבאנטארקטיקה .

גובהו של האוכף 1050 מטרים מעל פני הים.

האוכף מפריד בין קרחון הורון שמצפון לו לקרחון מגורה שמדרום לו.

האוכף נמצא 950 מטרים צפונית-מזרחית לפסגת גרייט נידל;

1.49 קילומטרים דרומית-מזרחית לפסגת טוטוקאן;

790 מטרים דרומית-מערבית לפסגת ויהרן;

ו-3.45 קילומטרים צפונית- צפון-מערבית לנקודת מקין.

## היסטוריה
### מקור השם

הפסגה נקראת על שם הר ויטושה שבבולגריה.

## לקריאה נוספת

* הגאזט האנטארקטי הבולגרי 

ויטושה
ויטושה
ויטושה
ביקסק

**ביקסק** (בהונגרית: **Bükkszék**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בביקסק מספר התושבים נמצא בירידה. כך, בשנת 1990 חיו בכפר 915 תושבים ובשנת 2023 רק 653 תושבים.

האזור מיושב מסביבות המאה ה-13, והוא מוזכר לראשונה בכתבים משנת 1275.

## יהודי ביקסק
בשנת 1880 חיו בביקסק 19 יהודים מתוך 661 תושבי הכפר ובשנת 1910 חיו רק חמישה יהודים בכפר. בשנת 1944 נרצחו יהודים מהכפר בשואת יהודי הונגריה. בכפר יש שאריות של בית קברות יהודי ובו מצבה אחת.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
זיג זאואר P365

**זיג זאואר P365** הוא אקדח חצי-אוטומטי עם מסגרת פולימרית מתוצרת זיג זאואר המיועד לנשיאה יומיומית. קוטר האקדח 9 מ"מ. משקלו כ-500 גרם, אורכו 147 מ"מ, ועוביו 26 מ"מ, דבר המאפשר הסלקה עמוקה ונוחות נשיאה. האקדח מגיע עם שתי מחסניות של 10 כדורים, וקיימות מחסניות מקוריות המאריכות ל-12,15,17 כדורים. האקדח מגיע עם כוונות טריטיום המיועדות לירי בלילה. ב-2018 וגם ב-2019 האקדח היה הנמכר ביותר בארצות הברית.

יחודו של האקדח הוא במחסנית המיוחדת שלו שמאפשרת לו לשאת 10 כדורים, כמו גלוק 26, בעוד מבחינת הממדים החיצוניים שלו הוא יותר קטן מן הגלוק 43, שנושא 3 או 4 כדורים פחות.

בשל הפופולריות הרבה של האקדח, בשנים שלאחר הוצאתו חברות רבות יצאו עם דגמים חדשים בעלי מאפיינים דומים: springfield helcat, smith shield plus, taurus gx4, ועוד.

לאקדח קיימות מספר גרסאות בהן: P365XL הגדול במעט הן באורך הקנה והן באורך הידית וכמות הכדורים, וגרסת -P365X שלו הכנה להתקנת כוונת השלכה, בנוסף האקדח בגרסת ה P365X מגיע עם מחסנית של 12 כדורים ובהתאם ידית האחיזה ארוכה במעט מגרסת הבסיס ודומה לידית האקדח בגרסת P365XL, מנגד אורך הקנה בגרסת ה P365X דומה ל P365 ובכך מהווה מעין הכלאה בין P365 ל P365XL . 
בחודש אוגוסט 2022 הושק P365 XMACRO אשר מגיע עם קיבולת של 17 כדור, כוונות לילה ומפצה סטייה מובנה. האקדח דומה בגודלו לגלוק 43X.

## קישורים חיצוניים

## הערות שוליים

קטגוריה:אקדחים אמריקאיים
P365
רומנסרו צועני

"**רומנסרו צועני**" הוא ספר שירים מאת הסופר הספרדי פדריקו גרסיה לורקה, המאגד שירים שנכתבו בין השנים 1924–1927. הספר פורסם לראשונה בשנת 1928, נעשה פופולרי מיד עם צאתו לאור והביא לגרסיה לורקה תהילה ברחבי ספרד והעולם ההיספני.

## תוכן השירים
הספר, הנחשב ספר השירה הידוע ביותר של גרסיה לורקה, מכיל שמונה עשר שירים המהווים חיקוי מסוגנן מאוד של הבלדות והשירים הצוענים והאנדלוסיים שהושרו בזמנו ברחבי הכפר הספרדי. השירים עוסקים בעם הצועני ובתרבותו, ועולים בהם נושאים כמו אלימות, משיכה מינית ויחס האנשים אליה, מקום המוות בחיים, הלילה, השמים והירח. בנוסף, עולה מהם יחסה של החברה האנדלוסית אל הצוענים.

גרסיה לורקה עצמו תיאר את היצירה כ"פיסת מזבח מגולפת" של אנדלוסיה, שבה "צוענים, סוסים, מלאכים, כוכבי לכת, הרוחות היהודיות והרומיות שלה, נהרות, פשעים, המגע היומיומי של המבריח והתו השמימי של הילדים העירומים של קורדובה. ספר שכמעט ולא מבטא את אנדלוסיה הנראית לעין, אלא שבה רועדת אנדלוסיה הנסתרת".

## תרגום לעברית
כ-60 שנים לאחר שתורגם לראשונה, בשנת 1958, "רומנסרו צועני" לעברית על ידי רפאל אליעז, ראה אור תרגום חדש של רמי סערי בשנת 2019. תרגומו ליצירה מופיע בספר "רומנסרו צועני" אשר כולל שתי יצירות מפרי עטו של לוֹרְקָה: "רומנסרו צועני" (1924-1927) ו"אודות" (1924-1929) הספר כולל מבוא והערות מאת רמי סערי ויצא לאור בהוצאת כרמל.

## לקריאה נוספת
* **רומנסרו צועני / אודות** (תרגם מספרדית והוסיף מבוא והערות: רמי סערי), הוצאת כרמל 2019.

## קישורים חיצוניים

* 

## הערות שוליים

קטגוריה:ספרות ספרדית
קטגוריה:ספרי 1928
קטגוריה:ספרי שירה
קטגוריה:ספרי הוצאת כרמל
קטגוריה:100 הספרים של המאה של לה מונד
עמרי קרן

**עמרי קרן** (נולד ב-12 באפריל 1999) הוא מוזיקאי, זמר ויוצר ישראלי.

## קריירה מוזיקלית
הוריו של עמרי קרן הם השחקן דרור קרן, ומאיה חנוך, בתו של שלום חנוך. עמרי החל לנגן בגיטרה כשהיה בן שבע. בגיל 10 הופיע מול אלפי אנשים לצד סבו - שלום חנוך - שהציג אותו לקהל במילים: "זה עמרי קרן והוא הנכד שלי!".

קרן למד במגמת הג'אז בבית הספר התיכון תלמה ילין, ועזב את בית הספר בגיל 16.

בשנת 2012 החל לנגן בלהקת Bonjour Machines עם חבריו, בין היתר עיליי אשדות.

החל משנת 2014 החל קרן לנגן בסגנון ג'אז, וב 2016 קיבל מלגה מלאה לתוכנית הקיץ בשם "5 weeks" של מכללת ברקלי למוזיקה בבוסטון. החל משנת 2018 ניגן סולו, ובמסגרת הרכבים שונים, במועדוני סצנת מוזיקת אינדי בתל אביב, בין השאר עם להקת "ביטניק" ועם המוזיקאים תומר ישעיהו ויוגב גלוסמן.

בשנת 2020, בעקבות שינוי במפת ההופעות ובעולם התרבות בארץ בהמשך למגפת הקורונה, החל להופיע גם עם אביו דרור קרן במופעים המיועדים לכל המשפחה ומשודרים בדיגיטל ולא מול קהל חי. בשנת 2021 ראה אור סינגל הבכורה ושיר הנושא של האלבום "Love in Mind". השיר זכה לשבחים ממבקרי מוזיקה, ועם שחרורו נכנס לרשימות ההשמעה בתחנות הרדיו הגדולות בישראל: גלגלצ, כאן 88, כאן גימל ועוד.

## אלבום בכורה
אלבום הבכורה של עמרי קרן, "**Love in mind**", ראה אור ב-16 בינואר 2022. הופעת ההשקה של האלבום הייתה בחודש פברואר 2022, במועדון הבארבי בתל אביב. לפני צאת האלבום פורסמו שלושה סינגלים מתוכו: Love in mind, Going to ו-Forever one, שזכו לשבחים ממבקרי מוזיקה שכתבו, בין היתר, ש"המוזיקה נשמעת לחלוטין מהסבנטיז, כאילו כמו מתוך סשנים של קרוסבי, סטילס, נאש ויאנג". את כל השירים באלבום קרן כתב, הלחין וגם מנגן על כל הכלים.

## חיים אישיים
קרן נולד וגדל באור יהודה. אימו היא מאיה חנוך, ואביו הוא דרור קרן. סבו הוא שלום חנוך. מתגורר בתל אביב.

## קישורים חיצוניים

* 

## הערות שוליים

קטגוריה:זמרים-יוצרים ישראלים
קטגוריה:זמרים-יוצרים יהודים
קטגוריה:זמרי רוק ישראלים
קטגוריה:משפחת מר
קטגוריה:ישראלים שנולדו ב-1999
אהמט צ'אליק

**אהמט יילמאז צ'אליק** (בטורקית: **Ahmet Yılmaz Çalık**; 26 בפברואר 1994 – 11 בינואר 2022) היה כדורגלן טורקי ששיחק בעמדת הבלם בקבוצות גנצ'לרבירלי, גלאטסראיי וקוניאספור ובנבחרת טורקיה.

## קריירת מועדונים
### גנצ'לרבירלי
צ'אליק גדל במחלקת הנוער של גנצ'לרבירלי. בסך הכל שיחק בקבוצה הראשונה של המועדון במשך ארבע עונות וחצי, בהן ערך 109 הופעות בליגת העל הטורקית והבקיע ארבעה שערים.

### גלאטסראיי
ב-13 בינואר 2017 חתם צ'אליק בגלאטסראיי מליגת העל הטורקית. ב-14 בינואר ערך את הופעת הבכורה שלו במועדון, כשהחליף את וסלי סניידר בניצחון 1-0 על קוניאספור במסגרת המחזור ה-17 בליגה לעונת . ב-1 במאי הבקיע את שערו היחיד בליגת העל הטורקית במדי גלאטסראיי, בניצחון 5-0 על בורסאספור במסגרת המחזור ה-29. בסך הכל שיחק צ'אליק במועדון במשך שלוש עונות וחצי, בהן ערך 36 הופעות ליגה והבקיע שער אחד.

### קוניאספור
ב-4 באוקטובר 2020 חתם בקוניאספור מליגת העל הטורקית. ב-17 באוקטובר ערך את הופעת הבכורה שלו במועדון, בתיקו 1-1 נגד מלאטיספור במסגרת המחזור החמישי בליגה לעונת . ב-2 במאי 2021 הבקיע את שערו היחיד במועדון, בניצחון 5-1 על פתיח קארגומרוק במסגרת המחזור ה-39 באותה העונה. כבר בעונתו הראשונה במועדון הפך צ'אליק לשחקן מפתח במועדון, וערך 29 הופעות ליגה.

בעונת , עד למותו, ערך צ'אליק 18 הופעות ליגה, כולן בהרכב הפותח. ב-9 בינואר 2022, יומיים בלבד לפני מותו, ערך את הופעתו האחרונה, בהפסד 1-0 לסיוואספור במסגרת המחזור ה-20 בליגה.

## קריירה בינלאומית
צ'אליק שיחק בנבחרות הצעירות של טורקיה.

ב-17 בנובמבר 2015 ערך צ'אליק את הופעת הבכורה שלו בנבחרת טורקיה, בתיקו 0-0 נגד נבחרת טורקיה במשחק ידידות. הוא היה חלק מסגל הנבחרת בטורניר יורו 2016, אך לא זכה לדקות משחק. ב-27 במרץ 2017, בהופעתו השמינית והאחרונה בנבחרת, הבקיע צ'אליק את שערו היחיד בנבחרת, בניצחון 3-1 על נבחרת מולדובה במשחק ידידות.

## מותו
ב-11 בינואר 2022 נהרג צ'אליק בתאונת דרכים באנקרה שבטורקיה, בגיל 27.

## תארים
;גלאטסראיי
* אליפות טורקיה (2): 2017/2018, 2018/2019
* הגביע הטורקי (1): 2018/2019
* הסופר קאפ הטורקי (1): 2019/2020

## קישורים חיצוניים

## הערות שוליים

קטגוריה:כדורגלנים טורקים
קטגוריה:בלמי כדורגל טורקים
קטגוריה:אנקרה: כדורגלנים
קטגוריה:כדורגלני גנצ'לרבירלי
קטגוריה:כדורגלני גלאטסראיי
קטגוריה:כדורגלני קוניאספור
קטגוריה:כדורגלני נבחרת טורקיה
קטגוריה:כדורגלני יורו 2016
קטגוריה:כדורגלנים שמתו במהלך הקריירה
קטגוריה:הרוגי תאונות דרכים
קטגוריה:טורקים שנולדו ב-1994
קטגוריה:טורקים שנפטרו ב-2022
Cuppa Coffee Studios

**Cuppa Coffee Studios** (בתעתיק לעברית: **קופה קופי סטודיוס**) היא חברה קנדית המתמחה בסרטי הנפשה. היא יוצרת סרטי הנפשה לרבות אנימציית סטופ-מושן לערוצי טלוויזיה שונים וזכתה במספר פרסים עבור עבודתה.

החברה הוקמה בסוף שנת 1992 בשם Cuppa Coffee Animation על ידי אדם שאהין וברוס אלקוק. בסוף שנות ה-90 של המאה ה-20 הם יצרו סדרה "Crashbox" עבור HBO.

בשנים 1999–2005 החברה יצרה סדרה Little People בשיתוף פעולה עם "פישר פרייס". בשנים 2006–2007 היא עבדה על סדרה "Celebrity Deathmatch". בשנת 2007 החברה הפיקה את הסדרה "ריק וסטיב". באותה שנה הופקה סדרה "ברונו" בארצות הברית עבור ערוץ Noggin ובישראל בערוץ בייבי (בקריונו של אלכס אנסקי).

במהלך המאה ה-21 החברה המשיכה להתפתח והוציאה מספר סדרות הנפשה. בשנת 2018 נפתחה חברת בת בניו יורק שמפיקה סרטים בשיטת לייב אקשן.

## קישורים חיצוניים
* 

קטגוריה:אולפני הנפשה
קטגוריה:חברות קנדיות
אלכס דורון

**אלכס דורון** (12 בפברואר 1942 – 13 בדצמבר 2022) היה עיתונאי ישראלי, מתרגם וסופר, ששימש עורך בעיתון "מעריב".

## ביוגרפיה
אלכס דורון (במקור, דבוסקין) נולד וגדל בתל אביב. אביו עמנואל דבוסקין עבד בסוכנות היהודית ובש.ב (שירות הביטחון) ואמו, צביה, הייתה צלמת, שתיעדה כמה מהאירועים החשובים בהיסטוריה של תל אביב והתנדבה בארגון אימהות עובדות.

דורון למד בבית החינוך לילדי עובדים בתל אביב ואחר כך, בתיכון עירוני א'. בצעירותו שיחק כדורסל במכבי דרום תל אביב אך פרש ממשחק עם גיוסו לצה"ל.

דורון שימש כתב נוער ב"מעריב לנוער". בשנת 1962 הצטרף לעיתון "מעריב", שהיה אז הנפוץ בישראל. הוא מילא שורה של תפקידי כתיבה ועריכה שונים בעיתון. בין השאר, היה כתב ועורך באגף החדשות, כתב חינוך, תחבורה, תיירות ובריאות. מילא שורה של תפקידי כתיבה ועריכה במדור הספורט של העיתון, בין השאר, ייסד וערך את המוסף השבועי "שבועספורט" בעיתון.

שימש שליח "מעריב" לשלוש אולימפיאדות (מונטריאול 1976, לוס-אנג'לס 1984, סיאול 1988), במשחקי עמי אסיה (1970, בנגקוק), אליפויות אירופה בכדורסל לנבחרות (פראג 1981; קאן 1983, נאנט 1983) ובשני גמרים גביע אירופה לאלופות (יורוליג).

בין השנים 1989 ל־2006 הקים וערך את מדור המדע ב"מעריב". בה בעת היה פעיל אגודת העיתונאים ושימש בתפקידים שונים בה, בין השאר במסגרת בית הדין לאתיקה של האגודה.

לאחר פרישתו מ"מעריב" בשנת 2006 שימש כתב ועורך באתר האינטרנט "דוקטורס אונלי", המיועד לרופאים.

דורון למד לתואר במשפטים באוניברסיטת תל אביב, אך לא סיים את לימודיו. בהמשך למד "ניהול מנגנון ומשאבי אנוש" בשלוחת לימודי החוץ של הטכניון בתל אביב.

היה נשוי לשולמית דורון והתגורר בהרצליה. היה אב לשתי בנות ובן, הסופר והיזם אמיר דורון.

## ספריו
### כתיבה
* "גדולי הספורט בעולם" (הוצאת שלגי רמדור, שנת הוצאה 1978)
* "גדולי הספורט בישראל" (עם משה לרר, הוצאת שלגי-רמדור, שנת הוצאה 1979)
* פרק/ערך הספורט (היסטוריה, הענפים המרכזיים, חוקי משחק) במסגרת כרכי "אנציקלופדית עולם חדש" (הוצאת מעריב)
* השתתפות בכתיבת פרקי הספר "ספורט ישראל" (עורך: נחמיה בן אברהם)
* השתתפות בכתיבת ערכים בכרכי סדרת "צה"ל בחילו" (הוצאת מעריב)

### תרגום
* תרגם חמישה כרכים שנתיים עוקבים (מ-1980) של "ספר השיאים של גינס" (הוצאת כרטא)
* רב המכר "הספר המסוכן לבנים" (מאת האל איגולדן וקון איגולדן; הוצאת גלורי)
* "דבר המומחים – התחזיות שלא בדיוק התגשמו" (מאת כריסטופר סרף, ויקטור נבסקי; מבוא למהדורה בעברית – ד"ר יוסי ורדי; הוצאת גלורי)

## קישורים חיצוניים

* 
* דוקטורס אונלי
* 

## הערות שוליים

קטגוריה:עיתונאים ישראלים
קטגוריה:מתרגמים ישראלים
קטגוריה:סופרים ישראלים
קטגוריה:עורכים ישראלים
קטגוריה:סגל מעריב
קטגוריה:בוגרי בית החינוך ע"ש א"ד גורדון
קטגוריה:בוגרי תיכון עירוני א' (תל אביב)
קטגוריה:ישראלים שנולדו ב-1942
קטגוריה:ישראלים שנפטרו ב-2022
דמיטרי סוטניקוב

**דמיטרי סרגייביץ' סוטניקב** (ברוסית: **Дмитрий Сергеевич Сотников**; נולד ב-29 במאי 1985) הוא נהג מרוצי ראלי רייד רוסי. נודע במיוחד בשל השתתפותו בקטגוריית המשאיות במרוץ ראלי דקר, בו ניצח פעמיים רצופות (2021, 2022). ניצח 3 פעמים את ראלי דרך המשי.

## קריירת מרוצים
סוטניקוב ערך את הופעת הבכורה בראלי דקאר בשנת 2014 אותו סיים עם ניצחון בסטייג' אחד ומקום הרביעי בדירוג הכולל. בשנת 2017 סיים את המרוץ במקום השני אחרי חברו לקבוצת קאמאז מאסטר, אדוארד ניקולייב. שנתיים לאחר מכן חזרו השניים על ההישג. בשנת 2021, שהתקיים בערב הסעודית, ניצח חמישה סטייג'ים וניצח את המרוץ. שנה לאחר מכן ניצח שוב.

מלבד ראלי דקר השתתף סוטניקוב במספר מרוצים ואף השיג שלושה ניצחונות בראלי דרך המשי ב-2013, 2017, 2021.

## תוצאות מרוצים
### ראלי דקר

## קישורים חיצוניים

* דמיטרי סוטניקוב - פרופיל, באתר ראלי דקר

## הערות שוליים

קטגוריה:נהגי מכוניות מרוץ רוסים
קטגוריה:מנצחי ראלי דקר
קטגוריה:רוסים שנולדו ב-1985
Vauxhall and I

**Vauxhall and I** הוא אלבום הסולו הרביעי של המוזיקאי הבריטי מוריסי. האלבום יצא ב-14 במרץ 1994 על ידי הלייבל פרלופון בבריטניה ועל ידי הלייבלים סייר רקורדס/Reprise בארצות הברית.

## רקע
ווקסהול הוא אזור בלונדון שידוע בשל הגיי ברים הנמצאים בו. כמו כן, קיימת גם חברה בריטית לייצור כלי רכב בעלת אותו שם. 

השיר "Spring Heeled Jim" מכיל קטעי דיאלוג מתוך הסרט הדוקומנטרי "We Are the Lambeth Boys" משנת 1959, העוקב אחר חייהם של חברי מועדון נוער בדרום לונדון. המשפט "Don't leave us in the dark" בשיר "Billy Budd" הוא סמפול מתוך סרטו משנת 1948 של דייוויד לין "אוליבר טוויסט". השיר עצמו נושא את אותו שם כמו הנובלה של הרמן מלוויל.

## הוצאה
הסינגל הראשון מתוך האלבום, "The More You Ignore Me, the Closer I Get", יצא ב-28 בפברואר 1994 והגיע למקום השמיני במצעד הסינגלים הבריטי, למקום ה-46 במצעד הבילבורד הוט 100 האמריקאי ולמקום הראשון במצעד הרוק המודרני האמריקאי. זהו הסינגל היחיד של מוריסי או של הסמית'ס שהצליח להיכנס ל-100 הגדולים במצעד האמריקאי המרכזי. זהו גם הסינגל היחיד של מוריסי שהצליח להיכנס ל-10 הגדולים במצעד הבריטי במהלך שנות ה-90. 

האלבום עצמו יצא ב-14 במרץ 1994 על ידי הלייבל פרלופון בבריטניה ועל ידי סייר רקורדס/Reprise בארצות הברית. כמו בשלושת אלבומי הסולו הקודמים, גם בזה מוריסי עצמו מופיע על עטיפת האלבום. מוריסי שר וכתב את המילים לכל שירי האלבום, כשאת הלחנים כתבו אלן וייט (6 שירים) ובוז בורר (5 שירים). האלבום זכה להצלחה בבריטניה ובארצות הברית. בבריטניה הגיע למקום הראשון במצעד האלבומים ולמעמד של אלבום זהב על מכירת כ-100,000 עותקים. בארצות הברית הגיע למקום ה-18 במצעד האלבומים.

בבריטניה יצאו מהאלבום בהמשך גם הסינגלים "Hold On to Your Friends" (מאי 1994) ו-"Now My Heart Is Full" (אוגוסט 1994), שלא זכו להצלחה מסחרית.

## ביקורות
האלבום זכה לרוב לביקורות חיוביות ממבקרי המוזיקה. המגזין Q העניק לאלבום ציון מקסימלי של חמישה כוכבים, ובחר באלבום כאחד מעשרת האלבומים הטובים ביותר של שנת 1994. בפברואר 2006 אותו מגזין מיקם את האלבום במקום ה-89 ברשימת 100 האלבומים הטובים ביותר בכל הזמנים שלו. באתר AllMusic העניקו לאלבום ארבעה וחצי כוכבים מתוך חמישה וכתבו עליו: "אלבום מרשים שמכיל כמה מהשירים הטובים ביותר של מוריסי מאז ימי הסמית'ס". מגזין המוזיקה האמריקאי בלנדר העניק לאלבום ציון מקסימלי של חמישה כוכבים. המגזין רולינג סטון העניק לאלבום ציון של ארבעה מתוך חמישה כוכבים.

## רשימת השירים

## קישורים חיצוניים

קטגוריה:אלבומי מוריסי
קטגוריה:אלבומים באנגלית
קטגוריה:אלבומי רוק אלטרנטיבי
לורנצו שימיץ'

**לורנצו שימיץ**' (בקרואטית: **Lorenco Šimić**; נולד ב-15 ביולי 1996 בספליט שבקרואטיה) הוא כדורגלן קרואטי המשחק בעמדת הבלם באבלינו מהליגה איטלקית השנייה.

## קריירת מועדונים
שימיץ' גדל בהיידוק ספליט, ממנה הושאל להוברלה אוז'הורוד מליגת העל האוקראינית בינואר 2015. הוא ערך את הופעת הבכורה שלו בליגת העל האוקראינית ב-4 במאי 2015, במשחק מול דינמו קייב, משחק בו הובסה קבוצתו 0-6. הוא ערך שתי הופעות נוספות במדי הקבוצה, לפני שחזר לקרואטיה לספליט. הוא עלה לקבוצה הבוגרת בינואר 2016, וערך את הופעת הבכורה שלו ב-1 במרץ, בתיקו 2-2 נגד אוסייק. ב-10 באפריל כבש שער בכורה בקריירה בניצחון 0–3 על איסטרה פולה.

ב-31 בינואר 2017 חתם שימיץ' בסמפדוריה מהסרייה א', אך לא שיחק בה כלל, בטרם הושאל לאמפולי, לספאל, לרייקה ולדוניאסקה סטרדה מליגת העל הסלובקית.

ב-14 באוגוסט 2020 חתם במועדון הפולני זגלבי לובין. הוא ערך הופעת בכורה בקבוצה ב-21 באוגוסט בניצחון 1-2 על לך פוזנן. ב-20 בספטמבר 2020 כבש שער בכורה בתיקו 1-1 עם קרקוביה קרקוב. הוא עזב את המועדון בהסכמה הדדית ב-13 בינואר 2022, לאחר שערך 24 הופעות והוסיף חמישה שערים.

ב-16 בינואר 2022 חתם על חוזה לשתי עונות וחצי בלצ'ה מהסרייה ב'. הוא ערך הופעת בכורה ב-5 בפברואר בתיקו 1-1 עם קומו.

ב-21 ביולי 2022 חתם לשנתיים באסקולי, בה ערך הופעת בכורה ב-28 באוגוסט, בניצחון 2–3 על פלרמו. הוא כבש שער בכורה ב-15 באוקטובר בניצחון 0–2 על בארי.

ב-21 באוגוסט 2023 חתם במכבי חיפה מליגת העל.
ב-29 באוגוסט ערך את הופעתו הבכורה בקבוצה בהפסד 3-0 ליאנג בויז ברן במוקדמות ליגת האלופות.

ב-30 באוגוסט 2024 חזר לאיטליה והושאל לבארי מסרייה ב'.

ב-15 ביולי 2025 חתם לשנתיים באבלינו.

## קישורים חיצוניים

## הערות שוליים

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:כדורגלני היידוק ספליט
קטגוריה:כדורגלני הוברלה אוז'הורוד
קטגוריה:כדורגלני סמפדוריה
קטגוריה:כדורגלני אמפולי
קטגוריה:כדורגלני ספאל
קטגוריה:כדורגלני רייקה
קטגוריה:כדורגלני זגלמביה לובין
קטגוריה:כדורגלני לצ'ה
קטגוריה:כדורגלני אסקולי
קטגוריה:כדורגלני מכבי חיפה
קטגוריה:כדורגלני בארי
קטגוריה:כדורגלנים זרים בישראל
קטגוריה:קרואטים שנולדו ב-1996
קטגוריה:כדורגלני אבלינו
אילן שדה

**אילן שדה** (נולד בשנת 1944) הוא ראש מועצה אזורית מנשה משנת 1992. מתוקף תפקידו כראש המועצה, שדה מכהן גם כיושב ראש החברה הכלכלית של המועצה.

שדה נשוי ואב ל-3, ומתגורר בקיבוץ מענית. בעל תואר ראשון בכלכלה וניהול ממרכז האקדמי רופין. בעבר כיהן שדה כגזבר קיבוצו ומספר שנים כסגן ראש המועצה האזורית ללא שכר עד שנבחר לעמוד בראשות המועצה. בנוסף על כך כיהן שדה כיושב ראש משותף של ראשי פורום הרשויות בוואדי עארה, ויושב ראש איגוד ערים לשמירת איכות הסביבה שרון כרמל.

## ראשות המועצה
בדצמבר 2007 ניצח שדה ברוב דחוק ונבחר לכהונה רביעית. שדה הוביל בקיבוצים ובמושבים, אך קיבל קולות מועטים במגזר הערבי במועצה. לאחר הבחירות שקד שכר את ייעוציה של חברה חיצונית על מנת להוביל רפורמות בניהול המועצה.

בשנת 2012 התמודד שדה מול סגניתו מיכל שקד ודב אביטל. במהלך הבחירות אביטל פרש והצהיר על תמיכה בשקד. בסופו של דבר, שדה ניצח גם בבחירות אלו. בשנים אלו שדה היה ממתנגדי ההעברה של שדה התעופה הרצליה לשטח המועצה.

בבחירות 2018 נבחר שדה באופן אוטומטי לכהונה שישית לאחר שאף אחד לא התמודד מולו. בבחירות בשנת 2024, התמודד מול אברהם שלמה מתלמי אלעזר, זכה ב-61.7% מהקולות, ונבחר לכהונה שביעית.

## הערות שוליים

קטגוריה:ראשי המועצה האזורית מנשה
קטגוריה:מענית: אישים
קטגוריה:בוגרי המרכז האקדמי רופין
קטגוריה:ישראלים שנולדו ב-1944
גנון אדום אוזניים

**גנון אדום אוזניים** (שם מדעי:  *Cercopithecus erythrotis*) הוא מין של פרימט מהסוג גנון החי באפריקה המערבית בניגריה, קמרון והאי ביוקו שבגינאה המשוונית.

## מאפיינים
אורך הגוף והראש של הזכר עד 42 סנטימטרים בתוספת זנב שאורכו עד 60 סנטימטרים ואילו הנקבה קטנה יותר ואורך הגוף והראש שלה עד 38 סנטימטרים בתוספת הזנב שאורכו עד 55 סנטימטרים. הגנון בעל פרווה בצבע כחול, לחיים בצבע צהוב ואוזניים בצבע אדום וזה מקור שמו של הגנון. הגנון אדום האוזניים חי ביערות הגשם של אפריקה המערבית וניזון בעיקר מפירות, עלים, זרעים, שורשים וחסרי חוליות קטנים כמו חרקים ותולעים. הגנון אדום האוזניים חי בקבוצות הכוללות זכר אחד, עד 10 נקבות והצאצאים שלהן. לא ידוע על הרבייה של הגנון אדום האוזניים אך תקופת ההיריון היא עד חצי שנה ובסיומה הנקבה ממליטה צאצא אחד בלבד. הטורפים של הגנון אדום האוזניים הם שימפנזות, נמרים, עיט כתר, חתול זהוב אפריקני ופיתון סלעים אפריקני. הגנון אדום האוזניים נמצא על פי הרשימה האדומה של IUCN במצב השימור פגיע עקב בירוא יערות וציד.

## קישורים חיצוניים

## הערות שוליים

קטגוריה:בעלי חיים שתוארו ב-1838
קטגוריה:טקסונים שתוארו בידי ג'ורג' רוברט וטרהאוס
קטגוריה:גנונים
קטגוריה:גינאה המשוונית: יונקים
אנדריי קוסטין

**אנדריי לאונידוביץ' קוסטין** (ברוסית: **Андрей Леонидович Костин**; נולד ב-21 בספטמבר 1956) הוא בנקאי וכלכלן רוסי, אישיות ציבורית ופוליטית, נשיא ויו"ר ההנהלה של VTB מאז 10 ביוני 2002. יו"ר דירקטוריון של תאגיד המספנות המאוחד משנת 2023. בעל כל ארבע דרגות של עיטור ההצטיינות למען המולדת.

לפי קומרסאנט, קוסטין היה אחד מעשרת אנשי העסקים והמנהלים המובילים ברוסיה במונחים של אזכור בתקשורת זרה בסוף 2020.

בשנת 1996, השתתף קוסטין לראשונה בפורום הכלכלי העולמי בדאבוס, באותה תקופה הפלטפורמה העיקרית לתקשורת בין יזמות רוסית לעמיתים זרים. מאז הוא חבר קבוע בפורום דאבוס.

בשנת 2022, בעקבות הפלישה הרוסית לאוקראינה וקשריו עם נשיא רוסיה ולדימיר פוטין, הטילה עליו בריטניה סנקציות הכוללות הקפאת נכסים ואיסור נסיעה

## גלריה

קובץ:Vladimir Putin at APEC Summit in Australia 7-9 September 2007-7.jpg|בפורום APEC עם פוטין וראש ממשלת סינגפור לי שיינלונג, 2007  
קובץ:6 people Russia Calling Forum 20141002.jpeg|בפורום בינלאומי עם פוטין במוסקבה, 2014  
קובץ:Ilham Aliyev met with President and Chairman of VTB Bank Management Board.jpg|בפגישה עם נשיא אזרבייג'ן אילהם אלייב, 2019


## קישורים חיצוניים

## הערות שוליים

קטגוריה:בנקאים רוסים
קטגוריה:כלכלנים רוסים
קטגוריה:מעוטרי עיטור ההצטיינות למען המולדת
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:קבוצת VTB
קטגוריה:רוסים שנולדו ב-1956
ג'יימס דשנר

**ג'יימס סמית' דאשנר** (באנגלית: **James Smith Dashner**; נולד ב-26 בנובמבר 1972) הוא סופר אמריקאי בסוגת הספרות הספקולטיבית. כותב בעיקר סדרות ספרים לילדים או לנוער, כדוגמת "הרץ במבוך" ("The Maze Runner") וסדרת הפנטזיה לנוער "המציאות ה-13".

הרומן "The Journal of Curious Letters", שיצא לאור ב-2008, הספר הראשון בסדרה, היה אחת מהבחירות השנתיות של Borders Original Voices.

בשנת 2018, סוכנו של דשנר, מייקל בורט, וחברת המו"ל שלו, "רנדום האוס", הפסיקו את עבודתם עמו בעקבות האשמות בהטרדה מינית שהועלו כנגדו בקרב נשים.

## ביוגרפיה
ג'יימס דשנר נולד באוסטל, ג'ורג'יה שבארצות הברית, למשפחה נוצרית-מורמונית בת שישה ילדים. סיפר שהחל את דרכו הספרותית כבר בגיל 10, על מכונת הכתיבה של הוריו.

דשנר סיים את לימודיו בבית הספר התיכון בדולות' בשנת 1991. בהמשך עבר מאטלנטה, ג'ורג'יה אל פרבו, יוטה, ושם למד באוניברסיטת בריגהאם יאנג, וקיבל תואר שני בחשבונאות.

## האשמות על הטרדה מינית
בפברואר 2018 פורסמו תגובות בעילום שם באתר *School Library Journal*, בטענה שדשנר הטריד מינית. בארבע תגובות נטען להטרדה מצד דשנר, ושתיים נוספות אמרו שדיווחו עליו באתר מדיום על הטרדה. אחד המגיבים טען מאוחר יותר כי היה אחד המאשימים ואמר כי הם "בדו את הטענות". אחד מאותם מגיבים טען כי היה נתון ל"חודשים של מניפולציות, ניצול וגִּזְלוּת דעת". בעקבות זאת, סוכנו של דשנר, מייקל בורט, הצהיר כי הוא "לא יכול היה מצפונית להמשיך לעבוד איתו". מאוחר יותר, דשנר פרסם הודעת התנצלות בטוויטר האישי שלו שבה כתב על חשדות אלו, בין השאר:

בעקבות ההאשמות הצהירה ב-2018 חברת ההוצאה לאור העיקרית של דשנר, "רנדום האוס" ("Penguin Random House"), כי לא תפרסם ספרים נוספים שלו. ההאשמות עלו על רקע השיח הגלובלי הרווח באותה תקופה בנוגע לתנועה הפמיניסטית, Me Too.

## חיים אישיים
דשנר נשוי ללינט אנדרסון, לזוג ארבעה ילדים. מתגוררים ביוטה שבארצות הברית.

## מספריו
ספריו של דשנר פונים לבני נוער צעירים. כתיבתו היא בדרך כלל בז'אנר הרפתקאות, הישרדות ומדע בדיוני. "הרץ במבוך", ספרו הידוע והמצליח ביותר, שאף יצא כסרט, הגיע ל-100 שבועות ברשימת רבי המכר של הניו יורק טיימס לסדרות ילדים ב-21 בספטמבר 2014, יומיים לאחר יציאת העיבוד לסרט של הספר.

; סאגת ג'ימי פינצ'ר
* דלת ביער (2003)
* מתנה של קרח (2004)
* מגדל האוויר (2004)
* מלחמת הווילון השחור (2005)

; סדרת "המציאות ה-13" 
* The Journal of Curious Letters (2008), שנבחר כבחירה של Borders
* הציד אחר האינסוף האפל (2009)
* להב התקווה המנופצת (2010)
* חלל הערפל והרעם (2012)

;
;סדרת הרץ במבוך
* הרץ במבוך (2009) יצא כסרט, הרץ במבוך
* מבחני הכוויה (2010) יצא כסרט, הרץ במבוך: מבחני הכווייה
* תרופת המוות (2011)  יצא כסרט, הרץ במבוך: תרופת המוות
* מסדר ההרג (2012) 
* צופן המגפה (2016) 
* ארמון ארכובה (2020)

; סדרת טבעת הנצח 
* מרד בזמן (ספר 1) (2012)
* אימפריית הברזל (ספר 7) (2014)

; דוקטרינת התמותה
* עין התודעה (2013) 
* כלל המחשבות (2014)
* Gunner Skale (סיפור קצר מקוון בלבד, 2014)
* משחק החיים (2015)

## פרסים
* 2008: פרס וויטני, לסיפורת הנוער הטובה ביותר, לספר "המציאות ה-13"
* 2011: ALA הספרות הטובה ביותר לצעירים, לספר "הרץ במבוך"
* 2012: פרס בחירת הקורא הצעיר, כיתות ביניים, לספר "הרץ במבוך"

## קישורים חיצוניים

* 
* 
* ג'יימס דשנר באתר עברית
* 
* 

## הערות שוליים

קטגוריה:בוגרי אוניברסיטת בריגהאם יאנג
קטגוריה:סופרי פנטזיה אמריקאים
קטגוריה:סופרי מדע בדיוני אמריקאים
קטגוריה:סופרי ילדים ונוער אמריקאים
קטגוריה:אמריקאים שנולדו ב-1972
אדואר לואי

**אֶדואָר לוּאי** (בצרפתית: **Édouard Louis**; נולד ב-30 באוקטובר 1992 בשם **אֶדי בֶּלִגֶל**, ** Eddy Bellegueule**) הוא סופר צרפתי.

## ביוגרפיה
לואי נולד ב-1992 בשם אדי בלגל בעיירה אבוויל וגדל והתחנך ב במחוז סום בחבל ההיסטורי פיקרדיה שבצפון צרפת  (כיום חבל או-דה-פראנס). שנות ילדותו ונעוריו בעיירה יהיו הבסיס לספרו הראשון, רומן אוטוביוגרפי בשם "הסוף של אדי". לואי נולד למשפחה אשר סבלה מעוני וממחסור, לואי מעיד כי הוריו נאלצו להתבסס על סיוע רשויות הרווחה בצרפת על מנת לקיים את המשפחה. אביו עבד כפועל במפעל יצור סמוך לעיירה, עד שהפסיק להתפרנס עקב תאונת עבודה קשה. אימו עבדה לסירוגין כמטפלת לגיל השלישי. סביבה זו, על העוני, האלכוהוליזם, ההומופוביה והגזענות שבה תהיה עיקר עיסוקו בהמשך כסופר.

לואי היה הראשון ממשפחתו שעזב את העיירה לטובת לימודים אקדמאים. הוא בוגר האקול נורמל סופרייר ובית הספר ללימודים גבוהים במדעי החברה בפריז, שניהם מן הנחשבות בצרפת. בשנת 2013 שינה באופן רשמי את שם משפחתו מבלגל ללואי.
באותה שנה פורסמה האנטולוגיה Pierre Bourdieu" L'insoumission en héritage" אותה ערך לואי, שעסקה בהגותו של הסוציולוג הצרפתי פייר בורדייה.

בשנת 2014 פרסם את ספרו הראשון רומן אוטוביוגרפי בשם "הסוף של אדי". הספר זכה לתשומת לב תקשורתית רבה. לואי זכה לתשבחות רבות הן על כתיבתו הספרותית והן על סיפורו האישי. הספר עורר שיח על היחס למעמד הפועלים בצרפת. הספר היה לרב מכר ותורגם ל20 שפות שונות. לואי זכה בפרס פייר גֶנֶן למאבק בלהטבפוביה ולמען שיוון זכויות על ספרו זה.

בשנת 2014 פרסם מכתב פתוח בעיתון הצרפתי לה מונד, יחד עם הפילוסוף והסוציולוג הצרפתי השמאלי ז'ופרואה דה לגאנרי . בו קראו לבחינה מחדש את היחס והלגיטימציה לאידאולוגיות ימניות קצוניות בשיח הפוליטי בצרפת וכמו כן קראו לאינטלקטואלים לגלות מוערבות בשיח הציבורי.

בשנת 2016 פרסם את סיפרו השני "היסטוריה של אלימות", הספר מספר על אונס וניסיון רצח אותו חווה לואי בערב חג המולד בשנת 2012. הספר עוסק במעגל האלימות המתמשך בחברה האנושית. עליו היה מועמד לואי ברשימה הקצרה בפרס דבלין הבינלאומי לספרות .
בשנת 2017 פורסם בעמוד השער של העיתון ניו יורק טיימס מאמר מאת לואי תחת השם "מדוע אבי מצביע למארין לה פן". המאמר פורסם ערב הבחירות לנשיאות צרפת 2017. עיקר טענתו של לואי במאמר הייתה כי העלייה בשיעור התמיכה במפלגות הלאומניות בקרב השכבות המוחלשות כדוגמת האיחוד הלאומי של מרין לה פן היא תוצאה של שינוי סדרי העדיפויות בשמאל הצרפתי.

בשנת 2018 פרסם את ספרו השלישי "מי הרג את אבי" בו מגולל לואי, בהשראת קורות חייו של אביו, את חייהם של הפועלים בעיירות הפריפריה בצרפת, תוך הבאת סיפורו של אביו שנאלץ לשוב לעבודתו, על אף תאונת עבודה חמורה, וזה כתוצאה מקיצוץ הסיוע והתמיכה של מערכת הרווחה בצרפת.

## יצירתו
כתיבתו של לואי מאופיינת בעיסוק נרחב בנושאים חברתיים. הוא כותב על עוני, הדרה ואפליה, מרבה לעסוק בהומופוביה ושנאת זרים. כתיבתו משלבת משלב לשוני גבוה לצד שפת יומיום במשלב הנפוץ בקרב השכבות המוחלשות. לואי מעיד על כתיבתו כי אלימות היא המרחב הספרותי העיקרי בו הוא פועל, כמו סופרים לפניו שהעמידו את השגעון או המלחמה בלב כתיבתם.

בכתיבתו ניכרת השפעתם של סימון דה בובואר, ג'יימס בולדווין, ויליאם פוקנר ופייר בורדיה.

## ספריו שראו אור בעברית
•	**הסוף של אדי**, תרגמה: רמה איילון, עם עובד, 2018.

•	**היסטוריה של אלימות**, תרגמה: רמה איילון, עם עובד, 2020.

## קישורים חיצוניים

קטגוריה:סופרים צרפתים
קטגוריה:סופרים להט"בים צרפתים
קטגוריה:צרפתים שנולדו ב-1992
הילי לואיס

**הילי לואיס** (נולדה ב-11 ביוני 1981) היא שחקנית תיאטרון, טלוויזיה, קולנוע ואושיית רשת ישראלית.

## ביוגרפיה
לואיס נולדה בעכו לאילן ואתי לואיס. במסגרת לימודיה במגמת ספרות ותיאטרון בתיכון אורט דרסקי בעיר, השתתפה ביצירת קומדיה המבוססת על קומדיה דל'ארטה בשם "קומדיה דה לה דיאבולו", וזו הוצגה בפסטיבל עכו. בצבא שירתה בחיל השלישות בתפקיד מש"קית נפגעים. אחרי הצבא למדה בבית הספר לתיאטרון "Cours Florent"  בפריז. לאחר שחזרה לארץ השתתפה בסדנאות רבות למשחק, בהן הסדנא למשחק מול מצלמה של רות דייכס ושל ליאת ביין וסדנת משחק בתיאטרון בהנחיית ציפי פינס ואיה קפלן.

## קריירה
### טלוויזיה
בתחילת דרכה הופיעה בתפקידי אורח בסדרות טלוויזיה בהן, סרוגים, נויורק והצרות שלי עם נשים.
בשנת 2014–2015 שיחקה בתפקיד משני - מרכזי בשתי עונותיה של סדרת הטלוויזיה זגורי אימפריה, בתפקיד "ויקי", חברתה של אבישג (חן אמסלם) ובת זוגו של אביתר (ישראל אטיאס). בשנת 2025 חזרה לואיס לתפקידה בעונה השלישית. לואיס התראיינה לערוץ החדשות I24NEWS בשפה הצרפתית. בראיון סיפרה לואיס על פרויקט שח"ם – ארגון השחקנים והשחקניות בישראל בשיתוף עם משרד התרבות, שבמסגרתו נשלחו שחקנים ושחקניות הסדרה כדי לעודד את תושבי הדרום בזמן מבצע צוק איתן.

בשנת 2018 הופיעה בתפקיד אורח בסדרה מלכות.

לואיס השתתפה בפרסומות רבות בהן לחברות הוט, סובארו, תנובה, גוד נייט סנטר ולקמפיין ירושלים.

### קולנוע
בשנת 2016 השתתפה בתפקידי אורח בסרטים סנאפשוט, שביים דורון ערן ובסרט להציל את נטע שביים ניר ברגמן. בשנת 2019 השתתפה בתפקיד משני בסרט תמרות עשן, שביימה דינה פרלשטיין.

בדצמבר 2022 יצא הסרט ולנטינוס, שביימה בילי בן-משה. בסרט משחקת לואיס בתפקיד ראשי, לצד אסתי זקהיים, אוהד שחר, וניר לוי.

### תיאטרון
לואיס שיחקה בתיאטרון אורנה פורת לילדים ולנוער בשנים 2016–2018. היא שיחקה בתפקיד ראשי בהצגה מרותקים בהפקת התיאטרון שביים יקיר פורטל. ההצגה המתארת חיי תלמידה ישראלית ותלמיד ערבי (אמיר שורוש) המרותקים לבית הספר ומגלים כי עליהם לתקשר האחד עם השנייה ולגשר על פערים, שונות וגזענות.

### סדרות רשת
בשנים 2017–2018 הופיעה לצד גיא בלילה, תסריטאי ובמאי סדרת הטלוויזיה בני אור. סדרת הרשת המצליחה "הזוג הזה", בה הופיעו בלילה ולואיס בתפקידים הראשיים ואותה יצרו יחד, זכתה למאות אלפי צפיות וזכתה להתייחסויות רבות במדור "יחסים" של אתר ynet.

לואיס משחקת משנת 2018 בתפקיד ראשי בסדרת המתיחות המצליחה ברשת "לירון והילי". הסדרה הוקרנה גם ב-HOT V.O.D. הסדרה זכתה במיליוני צפיות.

בשנת 2021 השתתפה לואיס בקליפ "שמעי אישה", שכתבה וביימה המשוררת שני ארנהיים ושנועד להעלות את המודעות לאלימות כלפי נשים. הקליפ, שבו השתתפו בין היתר השחקניות אסתי זקהיים ויוליה פלוטקין, דובר עשר שפות שונות ובהן עברית, צרפתית, יפנית ושפת הסימנים. בשנת 2026 שבה לגלם את ויקי בזגורי אימפריה.

## קישורים חיצוניים

* 
* 
* ראיון עם הילי לואיס, חדשות הבידור של חברת הוט
* 

## הערות שוליים

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקניות קולנוע וטלוויזיה ישראליות
קטגוריה:בוגרות תיכון ע"ש דרסקי (עכו)
קטגוריה:בוגרי תיכון ע"ש דרסקי (עכו)
קטגוריה:שחקניות קולנוע חרדי
קטגוריה:ישראלים שנולדו ב-1981
קטגוריה:ישראליות שנולדו ב-1981
טאיוו אווניי

**טאיוו מייקל אווניי** (באנגלית: **Taiwo Micheal Awoniyi**; נולד ב-12 באוגוסט 1997 באילורין שבניגריה) הוא כדורגלן ניגרי המשחק בעמדת החלוץ בקבוצת נוטינגהאם פורסט מהפרמייר ליג ובנבחרת ניגריה.

## קריירת מועדונים
אווניי גדל באימפריאל סוקר אקדמי. ב-31 באוגוסט 2015 חתם בליברפול מהפרמייר ליג, והושאל ישירות לפ.ס.וו פרנקפורט מהבונדסליגה השנייה. במשך השנים הושאל לניימכן מליגת העל ההולנדית, למוסקרון ולגנט מליגת העל הבלגית, ולמיינץ 05 ולאוניון ברלין מהבונדסליגה.

ב-20 ביולי 2021 חתם אווניי באוניון ברלין מהבונדסליגה באופן קבוע.

ב-25 ביוני 2022 חתם אווניי בנוטינגהאם פורסט לחמש שנים. ב-14 באוגוסט 2022 כבש שער בכורה בניצחון 0–1 על וסטהאם יונייטד.

## קריירה בינלאומית
אווניי שיחק בנבחרות הצעירות של ניגריה.

ב-7 באוקטובר 2021 ערך אווניי את הופעת הבכורה שלו בנבחרת ניגריה, בהפסד 0–1 לנבחרת הרפובליקה המרכז-אפריקאית במסגרת מוקדמות מונדיאל 2022.

הוא נכלל בסגל נבחרת ניגריה לקראת טורניר גביע אפריקה לאומות 2021.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני ליברפול
קטגוריה:כדורגלני פ.ס.וו. פרנקפורט
קטגוריה:כדורגלני ניימכן
קטגוריה:כדורגלני מוסקרון
קטגוריה:כדורגלני גנט
קטגוריה:כדורגלני מיינץ 05
קטגוריה:כדורגלני אוניון ברלין
קטגוריה:כדורגלני נוטינגהאם פורסט
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 2021
קטגוריה:ניגרים שנולדו ב-1997
זיטה גורדון

**זיטה גורדון**, (במקור ארז'בט קלוטילד הדוויג **גריסנר-Grüszner**; בהונגרית: **Gordon Zita**; ג'נג'ש, 2 בדצמבר 1911 – הממלכה המאוחדת, 9 בפברואר 2006) הייתה שחקנית יהודייה-הונגרייה.

## ביוגרפיה
זיטה גריסנר נולדה במשפחה יהודית מתבוללת לזולטאן גריסנר, בעל כרמים ולגיזלה טבן (1887–1946) מדוון. הוריה התגרשו, ואביה נישא בשנית לד"ר הילדה רייס (1893–1944) רופאה, שלימים ניספתה בשואה עם אחיה למחצה של זיטה גורדון. את לימודיה השלימה בעיר הולדתה ולאחר מכן בשווייץ. קלמן רוז'אהדי גילה אותה בהופעה של חובבי אמנות ואז היא נרשמה לבית הספר לדרמה שלו. בשנת 1933 קיבלה חוזה בתיאטרון מרכז העיר של ארתור בארדוש, אבל היא הופיעה גם בתיאטרון בכיכר בתלן ובשנת 1934 גם בתיאטרון האופרטה של בודפשט. משנת 1936 הופיעה בעיר סגד. לאחר שהפכה לאשתו של הסופר הבריטי לואיס גילגוד  בקיץ 1937, הם יצאו למסע מסביב לעולם במשך שנה, שכן בעלה היה אז המזכיר הכללי של הליגה הלאומית של הצלב האדום. בינתיים, היא הופיעה במספר משחקי רדיו של ה-BBC, שאת חלקם כתבה בעצמה. היא התגייסה לצבא הבריטי עם פרוץ מלחמת העולם השנייה, שם הפכה לסמלת. בתקופה זו ביקרה גם בצרפת, באנגליה ובמצרים. לאחר לידת בתה בשנת 1945 התגוררה עם משפחתה בבריסל במשך שנים. אחרי שהתגרשה מבעלה הראשון ונישאה לנייג'ל סאטון , ממש לפני שנבחר למזכיר הכללי של הברית הצפון אטלנטית (נאט"ו). במשך זמן מה היא עבדה באונסק"ו וטיפחה את קריירת הבלט של בתה. אחרי פרישה ארוכה כיכבה בסרט צרפתי בשנות ה-70 והופיע בבלטים של מוריס בז'אר משנת 1985.

## חייה הפרטיים
בעלה היה לואיס גילגוד, סופר בריטי שאיתו התחתנה בבודפשט ב-9 ביוני 1937. בתם, רקדנית הבלט מאינה גילגוד . בעלה השני היה נייג'ל סאטון, מזכ"ל נאט"ו, ממנו התאלמנה ב-1956.

סבה היה ז'יגמונד טבן (1846–1925), מנכ"ל בנק החיסכון בדוון, שהיה בעל קרקעות שקיבל אצולה ב-1912.

## תפקידי קולנוע
* קונדיטוריה בבודה (1935) - דייזי, האחות
* בעל האחוזה החדש (1935) - הרמין אנקרשמידט
* יום השנה (1936) - אשתו של ד"ר פטר גרגי, מרצה לרפואה - מריה אינקי

## כתביה
* **ברחבי העולם דרך עיניה של אישה**, בודפשט, 1938
* **זיטה - סיפור חיי** (נכתב על ידי נואל פלי), המוזיאון הלאומי והמכון לתולדות התיאטרון, בודפשט, 1999

## קישורים חיצוניים

* ביוגרפיה, בדף "הסרט המדבר"
* זיטה, כלומר ה"אמא בלט", באתר who-read.blog.hu

## הערות שוליים

קטגוריה:שחקניות תיאטרון יהודיות הונגריות
קטגוריה:שחקניות קולנוע וטלוויזיה יהודיות הונגריות
קטגוריה:מהגרים מהונגריה לממלכה המאוחדת
קטגוריה:ג'נג'ש: אישים
קטגוריה:שחקני קולנוע וטלוויזיה גרמנים
קטגוריה:יהודים בצבא הבריטי במלחמת העולם השנייה
קטגוריה:חיילות
קטגוריה:הונגריות שנולדו ב-1911
קטגוריה:הונגרים שנולדו ב-1911
קטגוריה:הונגרים שנפטרו ב-2006
קטגוריה:הונגריות שנפטרו ב-2006
טרנס קרופורד

**טרנס קרופורד** (באנגלית: **Terence Crawford**; נולד ב-28 בספטמבר 1987) הוא מתאגרף מקצועי אמריקאי. הוא החזיק במספר אליפויות עולם בשלוש דרגות משקל. אלוף העולם הבלתי מעורער במשקל מעורב מאז יולי 2023.
## קריירה
באוגוסט 2017, קרופורד היה אלוף העולם הבלתי מעורער במשקל מעורב קל, לפני שעלה למשקל מעורב. הוא היה האלוף הבלתי מעורער הראשון במשקל מעורב קל מאז קונסטנטין טזיו ב-2004.

נכון לנובמבר 2021, קרופורד מדורג כמתאגרף הפעיל השני הכי טוב בעולם, ללא קשר למשקל, על ידי ESPN.

לאחר ניצחון על ארול ספנס ג'וניור ביולי 2023, קרופורד הפך לזכר הראשון שנהיה אלוף העולם הבלתי מעורער בשתי דרגות משקל שונות.

טרנס קרופורד ניצח את איסראיל מדרימוב בהחלטת שופטים פה אחד ב-3 באוגוסט 2024, ובכך זכה באליפות העולם במשקל סופר-וולטר במשקל קל (WBA) ונהיה לאלוף בארבע חטיבות משקל שונות.

ב-13 בספטמבר 2025 טרנס קרופורד ניצח את סאול "קאנלו" אלברס בקרב שהפך אותו לאלוף עולם הבלתי מעורער בשלוש קטגוריות משקל שונות.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אלופי עולם באגרוף - משקל מעורב קל
קטגוריה:אלופי עולם באגרוף - משקל מעורב
קטגוריה:אמריקאים שנולדו ב-1987
פדמש

**פדמש** (בהונגרית: **Fedémes**) הוא כפר קטן במחוז הווש בצפון מזרח הונגריה. עד לשואה חיו בכפר כמה יהודים.

כמו יישובים רבים באירופה גם בפדמש מספר התושבים נמצא בירידה. כך, בשנת 1990 חיו בכפר 474 תושבים ובשנת 2023 רק 289 תושבים.

האזור מיושב מסביבות המאה ה-13, והוא מוזכר לראשונה בכתבים משנת 1261.

## יהודי פדמש
חמישה יהודים חיו בפדמש בשנת 1880 מתוך 257 תושבים ושני יהודים בלבד בשנת 1930. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ג'ו אריבו

**ג'וזף אולווסאי טמיטופה איודלה-אריבו** (באנגלית: **Joseph Oluwaseyi Temitope Ayodele-Aribo**; נולד ב-21 ביולי 1996 בקמברוול שבאנגליה) הוא כדורגלן ניגרי המשחק בעמדת הקשר בקבוצת סאות'המפטון ובנבחרת ניגריה.

## קריירת מועדונים
### סטיינס טאון
אריבו שיחק בסטיינס טאון מהליגות הנמוכות באנגליה, וזכה בתואר שחקן השנה של מחלקת הנוער של המועדון בחודש אפריל 2014.

### צ'רלטון את'לטיק
בחודש ספטמבר 2015 הצטרף אריבו לצ'רלטון את'לטיק, ובחודש מאי 2016 חתם על חוזה לעונה אחת במועדון. ב-16 באוקטובר 2016 ערך את הופעת הבכורה שלו במועדון, בהפסד 0–2 לקרולי טאון במסגרת פרס הפוטבול ליג.

### גלאזגו ריינג'רס
ב-1 ביולי 2019 חתם אריבו בגלאזגו ריינג'רס מליגת העל הסקוטית. ב-9 ביולי ערך את הופעת הבכורה שלו במועדון, בניצחון 0–4 על סיינט ג'וזף מגיברלטר במסגרת מוקדמות עונת 2019/2020 בליגה האירופית. בעונת  זכה עם המועדון באליפות סקוטלנד.

### סאות'המפטון
ב-9 ביולי 2022 חתם בסאות'המפטון מהפרמייר ליג תמורת 7 מיליון אירו. ב-13 באוגוסט כבש שער בכורה בפרמייר ליג בתיקו 2-2 נגד לידס יונייטד.

## קריירה בינלאומית
ב-10 בספטמבר 2019 ערך אריבו את הופעת הבכורה שלו בנבחרת ניגריה, בתיקו 2-2 נגד נבחרת אוקראינה במשחק ידידות. במשחק זה הבקיע את שער הבכורה שלו בנבחרת.

הוא נכלל בסגל נבחרת ניגריה לקראת טורניר גביע אפריקה לאומות 2021.

נכלל בסגל נבחרת ניגריה לטורניר גביע אפריקה לאומות 2023.

## תארים
;גלאזגו ריינג'רס
* אליפות סקוטלנד: 2020/2021
* גביע סקוטי: 2021/2022

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:כדורגלני צ'רלטון את'לטיק
קטגוריה:כדורגלני גלאזגו ריינג'רס
קטגוריה:כדורגלני סאות'המפטון
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ניגרים שנולדו ב-1996
אישטנמזיה

**אישטנמזיה** (בהונגרית: **Istenmezeje**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם באישטנמזיה מספר התושבים נמצא בירידה. כך, בשנת 1990 חיו בכפר 2,015 תושבים ובשנת 2023 רק 1,277 תושבים.

האזור מיושב מסביבות תקופת הברונזה, והוא מוזכר לראשונה בכתבים משנת 1311.

## יהודי אישטנמזיה
יהודים חיו באישטנמזיה במאה ה-18 ובמאה ה-19 החל משנת 1885 הייתה הקהילה כפופה לקהילת יהודי פטרוואשארה. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה